钦定古今图书集成/方舆汇编/边裔典/第139卷 > 无䏿
## 钦定古今图书集成/方舆汇编/边裔典/第139卷 > 无䏿

图考

按《山海经。海外北经》：“无䏿之国，为人无䏿。”

〈注〉䏿，肥肠也。其人穴居食土，无男女，死即埋之。其心不朽，死百廿岁乃复更生。

按《三才图会》：“无䏿国，在北海，人无肚肠，食土穴居，男
女死即埋之。其心不朽，百年化为人；膝不朽，埋之百
二十年化为人；肝不朽，埋之八年化为人。”